2017. gada 13. jūnijā Noteikumi Nr. 322

Rīgā (prot. Nr. 30  18. §)

Noteikumi par Latvijas izglītības klasifikāciju

Izdoti saskaņā ar

Statistikas likuma 21. panta 1. punktu un

Izglītības likuma 14. panta 1.1punktu

1. Noteikumi nosaka Latvijas izglītības klasifikāciju, tai skaitā Latvijas kvalifikāciju ietvarstruktūras līmeņiem atbilstošus zināšanu, prasmju un kompetenču aprakstus.

2. Latvijas izglītības klasifikācijas struktūru veido šādi līmeņi:

2.1. pirmais klasifikācijas līmenis (izglītības pakāpe un pirmais koda cipars) ([1. pielikums](http://likumi.lv/ta/id/184810-noteikumi-par-latvijas-izglitibas-klasifikaciju#piel1));

2.2. otrais klasifikācijas līmenis (izglītības programmas veids un otrais koda cipars (ar burtu/bez burta) kopā ar pirmo ciparu) ([1. pielikums](http://likumi.lv/ta/id/184810-noteikumi-par-latvijas-izglitibas-klasifikaciju#piel1));

2.3. trešais klasifikācijas līmenis (izglītības tematiskā grupa un trešais koda cipars) ([2. pielikums](http://likumi.lv/ta/id/184810-noteikumi-par-latvijas-izglitibas-klasifikaciju#piel2));

2.4. ceturtais klasifikācijas līmenis (izglītības tematiskā joma un ceturtais koda cipars kopā ar trešo ciparu) ([2. pielikums](http://likumi.lv/ta/id/184810-noteikumi-par-latvijas-izglitibas-klasifikaciju#piel2));

2.5. piektais klasifikācijas līmenis (izglītības programmu grupa un piektais koda cipars kopā ar trešo un ceturto ciparu) ([2. pielikums](http://likumi.lv/ta/id/184810-noteikumi-par-latvijas-izglitibas-klasifikaciju#piel2)).

3. Izglītības programmu licencēšanā un izglītības programmu reģistra veidošanā papildus var lietot sesto klasifikācijas līmeni:

3.1. vispārējā izglītībā – vispārējās izglītības programmu īpašie veidi, mācību valoda un izglītības ieguves forma (sestais, septītais un astotais koda cipars) (3. pielikums);

3.2. profesionālajā izglītībā – izglītības programmu grupām atbilstošās profesionālās izglītības programmu kopas, kas ietver saturiski radniecīgas profesionālās pilnveides, profesionālās ievirzes izglītības programmas (izņemot profesionālās augstākās izglītības programmas) un izglītības programmas, kurās iegūst pirmā, otrā vai trešā līmeņa profesionālo kvalifikāciju (sestais un septītais koda cipars) ([4. pielikums](http://likumi.lv/ta/id/184810-noteikumi-par-latvijas-izglitibas-klasifikaciju#piel4)).

4. Licence vai akreditācijas lapa, kas izsniegta tādu izglītības programmu īstenošanai, kuru pirmais un otrais koda cipars ir 00, 26 vai 48 un kuru kodā nav ietverts astotais koda cipars vai kuru astotais koda cipars ir trīs, derīga līdz tajā norādītā termiņa beigām.

5. Licence vai akreditācijas lapa, kas izsniegta tādu izglītības programmu īstenošanai, kuru trešais, ceturtais un piektais koda cipars ir 222, 224, 225, 310, 420, 440, 481, 524, 763, 850 vai kuru trešais, ceturtais, piektais, sestais un septītais koda cipars ir 54303, 54801, 76203, derīga līdz tajā norādītā termiņa beigām.

Ministru prezidents Māris Kučinskis

Izglītības un zinātnes ministrs Kārlis Šadurskis